钦定古今图书集成/明伦汇编/氏族典/第251卷 > 张维世
## 钦定古今图书集成/明伦汇编/氏族典/第251卷 > 张维世

按《明外史张维世传》：“维世，太康人。万历四十四年进
士。历官平阳知府，就迁副使。崇祯九年，累官右佥都
御史，巡抚宣府。坐失防削籍遣戍，已而释还。十五年，
李自成犯太康，维世佐知县魏令望竭力拒守。城陷，
抗节而死。十三年，登封土寇李际遇倡乱，前凤阳通
判姚若时被执，大骂死，族诸生不显亦死之。若时子”
诸生城思报父仇，数请兵讨贼，贼执之，亦抗骂死。陕
州赵良栋，仕蓬莱教谕，罢归。《渑池寇》陷，渑城，父子骂
贼死。其媳若孙亦赴井以殉。陕州之陷，平定知州梁
可栋、淮安同知萧大成死。商水陷，临汾知县张质死。
西平陷，怀仁知县杨士英死之，子妇王亦死。息县陷，
前项城教谕王多福投缳死。而洛阳阮泰、睢州杨汝
经，皆以国变死。